शबाना आज़मी

शबाना आज़मी (जन्म: 18 सितंबर, 1950) हिन्दी फ़िल्मों की अभिनेत्री हैं। वह फिल्म, टेलीविजन और रंगमंच की भारतीय अभिनेत्री है। वह शायर कैफ़ी आज़मी और मंच अभिनेत्री शौकत आज़मी की बेटी हैं। वह पुणे के भारतीय फिल्म और टेलिविज़न संस्थान की छात्रा रही हैं। 

शबाना ने 1974 में अपने फिल्मी सफर की शुरुआत की और जल्द ही समानांतर सिनेमा की अग्रणी अभिनेत्रियों में से एक बन गई। यह भारतीय सिनेमा में एक नई लहर थी जो अपनी गंभीर सामग्री और नव-यथार्थवाद के लिए जानी जाती है और उसे उस समय के दौरान सरकारी संरक्षण प्राप्त था। वह भारत में सर्वश्रेष्ठ अभिनेत्रियों में से एक मानी जाती है। कई प्रकार की शैलियों में फिल्मों में शबाना के प्रदर्शन को आम तौर पर प्रशंसित किया गया और उन्होंने कई पुरस्कार अर्जित किए। इसमें सर्वश्रेष्ठ अभिनेत्री के लिए राष्ट्रीय फिल्म पुरस्कार की पांच जीत और कई अंतरराष्ट्रीय सम्मान शामिल हैं। उन्हें पांच फिल्मफेयर पुरस्कार भी मिले हैं। 1988 में, भारत सरकार ने उन्हें पद्म श्री से सम्मानित किया।

जीवन 
शबाना आज़मी का जन्म भारत के हैदराबाद में सैय्यद मुस्लिम परिवार में हुआ था। उनके माता-पिता कैफ़ी आज़मी (भारतीय कवि) और शौकत आज़मी (भारतीय जन नाट्य संघ की अनुभवी अभिनेत्री) हैं, दोनों भारतीय कम्युनिस्ट पार्टी के सदस्य थे। उनके भाई, बाबा आज़मी छायाकार हैं, और उनकी भाभी तन्वी आज़मी भी एक अभिनेत्री हैं।

 फिल्मी सफर 
उनकी पहली रिलीज़ फिल्म श्याम बेनेगल के निर्देशन में बनी फिल्म अंकुर (1974) थी। नव-यथार्थवादी फिल्मों के कलात्मक शैली से संबंधित ये फिल्म थी। शबाना आज़मी फिल्म के लिए पहली पसंद नहीं थी और उस समय की कई प्रमुख अभिनेत्रियों ने इस किरदार को निभाने से इनकार कर दिया था। यह फिल्म बड़ी आलोचनात्मक सफलता बन गई और शबाना ने अपने अभिनय के लिए सर्वश्रेष्ठ अभिनेत्री का राष्ट्रीय फिल्म पुरस्कार जीता।

वह 1983 से 1985 तक तीन साल तक लगातार राष्ट्रीय फिल्म पुरस्कार प्राप्त करने वाली बनी। यह उन्होंने अर्थ, कंधार और पार में अपनी भूमिका के लिये प्राप्त किये। गॉडमदर (1999) से उन्होंने अपना एक और राष्ट्रीय फिल्म पुरस्कार अर्जित किया, जिससे वह पाँच पर आ गई।

 प्रमुख फिल्में 
 वर्ष  फ़िल्म  चरित्र  टिप्पणी2007  हनीमून ट्रैवल्स प्राइवेट लिमिटेड  2007  लॉयन्स ऑफ पंजाब प्रेसेन्टस   अंग्रेजी फ़िल्म2007  ओम शाँति ओम  2006  उमराव जान  2006  बांग्लाटाउन बैन्के   अंग्रेजी फ़िल्म2005  15 पार्क एवेन्यू   अंग्रेजी फ़िल्म2005  वाटरबोर्न   अंग्रेजी फ़िल्म2004  मौरनिंग रागा   अंग्रेजी फ़िल्म2003  तहज़ीब  2002  मकड़ी  2001  डॉटर्स ऑफ दिस सेंचुरी   अंग्रेजी फ़िल्म2000  हरी भरी  गज़ाला 2000  गज गामिनी  1999  गॉडमदर  1998  बड़ा दिन  1998  साइड स्ट्रीट्स  1998  अर्थ  बूढ़ी लेनी की आवाज़ 1997  मृत्युदंड  1997  साज़  1996  फायर  1994  पतंग  1993  इन कस्टडी  इम्तियाज़ बेगम  अंग्रेजी फ़िल्म1993  सन ऑफ द पिंक पैन्थर   अंग्रेजी फ़िल्म1992  अधर्म  ममता वर्मा 1992  धारावी  कुमुद 1992  इमेक्यूलेट इंस्पेकशन   अंग्रेजी फ़िल्म1992  सिटी ऑफ जॉय  कमला जैकब्स दोस्त  अंग्रेजी फ़िल्म1991  फ़तेह  1991  झूठी शान  कृष्णा 1991  एक डॉक्टर की मौत  1991  अंतर्नाद  1990  अम्बा  अम्बा भानु सिंह 1990  दिशा  1990  मुकद्दर का बादशाह  वकील शारदा सिंह 1989  ऊँच नीच बीच  1989  एक दिन अचानक  नीता 1989  पिकनिक  माँ 1989  सति  उमा 1989  मैं आज़ाद हूँ  1989  रखवाला  1988  पेस्तॉन जी  1988  मर्दों वाली बात  सीमा 1988  लिबास  1988  एक आदमी  1988  न्वित बंगाली ला  इन्दिरा सेन 1988  मैदेम सु्सात्ज़्का  सुशीला सेन 1987  इतिहास  सुनैना 1987  सुस्मान  1986  जेनेसिस  1986  एक पल  1986  अंजुमन  1986  समय की धारा  1986  शर्त  किरन दत्त 1986  नसीहत  1985  खामोश  1985  राही बदल गये  भावना 1984  लोरी  गीता मल्होत्रा 1984  भावना  भावना सक्सेना 1984  कंधार  1984  कामयाब  1984  कमला  सरिता जाधव 1984  आज का एम एल ए राम अवतार  सुषमा 1984  राम तेरा देश  1984  पार  रमा 1984  गंगवा  1984  हम रहे ना हम  1984  यादों की ज़ंजीर  1983  प्यासी आँखें  1983  मंडी  1983  मासूम  1983  स्वीकार  1983  अवतार  राधा किशन 1983  दूसरी दुल्हन  1982  अर्थ  1982  अनोखा बंधन  1982  सुराग  1982  नमकीन  मिट्ठू 1982  लोग क्या कहेंगे  1982  अशान्ति  कामिनी 1982  ये नज़दीकियाँ  शोभना 1982  रास्ते प्यार के  1981  शमा  शमा 1981  समीरा  1981  एक ही भूल  1980  स्पर्श  कविता 1980  अलबर्ट पिन्टो को गुस्सा क्यों आता है  स्टैला 1980  हम पाँच  सुन्दरिया 1980  एक बार कहो  आरती माथुर 1980  थोड़ी सी बेवफाई  1980  अपने पराये  1980  यह कैसा इंसाफ़  1980  ज्वालामुखी  किरन 1979  लहू के दो रंग  रोमा 1979  जीना यहाँ  1979  अमर दीप  राधा 1979  बगुला भगत  1978  देवता  मैरी 1978  खून की पुकार  1978  अतिथि  1978  टूटे खिलौने  1978  जुनून  1978  स्वर्ग नर्क  गीता 1977  स्वामी  1977  जलियाँ वाला बाग़  1977  किस्सा कुर्सी का  1977  खेल खिलाड़ी का  रचना 1977  आधा दिन आधी रात  1977  हीरा और पत्थर  1977  कन्नेशवरा रामा   कन्नड़ फ़िल्म1977  शतरंज के खिलाड़ी  1977  विश्वासघात  सीमा 1977  चोर सिपाही  प्रिया 1977  एक ही रास्ता  1977  कर्म  नीलम कुमार 1977  परवरिश  1977  अमर अकबर एन्थोनी  लक्षमी 1976  फकीरा  1976  कादम्बरी  1976  शक  मीना जोशी 1975  निशांत  1974  अंकुर  लक्ष्मी 1974  फ़ासला  1974  परिणय  1974  इश्क इश्क इश्क  

 पुरस्कार 
 फ़िल्मफ़ेयर पुरस्कार 
 1985 - फ़िल्मफ़ेयर सर्वश्रेष्ठ अभिनेत्री पुरस्कार - भावना
 1984 - फ़िल्मफ़ेयर सर्वश्रेष्ठ अभिनेत्री पुरस्कार - अर्थ
 1978 - फ़िल्मफ़ेयर सर्वश्रेष्ठ अभिनेत्री पुरस्कार - स्वामी

 सन्दर्भ 

श्रेणी:आज़मगढ़ के महत्वपूर्ण व्यक्तित्व
श्रेणी:1950 में जन्मे लोग
श्रेणी:जीवित लोग
श्रेणी:श्रेष्ठ अभिनेत्री के लिए राष्ट्रीय फ़िल्म पुरस्कार विजेता
श्रेणी:हिन्दी अभिनेत्री
श्रेणी:भारतीय फिल्म अभिनेत्री
श्रेणी:फ़िल्मफ़ेयर पुरस्कार विजेता
श्रेणी:हैदराबाद के लोग